armvectores/hy_wikipedia_2023 huggingface dataset:
Արա Մխիթարյան

Արա Անուշավանի Մխիթարյան (սեպտեմբերի 11, 1934(1934-09-11), Երևան, Հայկական ԽՍՀ, ԱԽՖՍՀ, ԽՍՀՄ), հայ ճարտարագետ, մեխանիկոս։ Տնտեսագիտության դոկտոր (1982), պրոֆեսոր (1991): Պլեխանովի անվան ռուսական տնտեսագիտական ինստիտուտի միջազգային տնտեսական հարաբերությունների ֆակուլտետի համաշխարհային տնտեսագիտության ամբիոնի պրոֆեսոր։


== Կենսագրություն ==
Արա Մխիթարյանը ծնվել է 1934 թվականի սեպտեմբերի 11-ին, Երևանում։ 1959 թվականին ավարտել է Երևանի պոլիտեխնիկական ինստիտուտը։ 1967-1981 թվականներին եղել է պետպլանի Պլանավորման և նորմատիվների գիտահետազոտական ինստիտուտի հայկական մասնաճյուղի, 1981-1984 թվականներին՝ ՀԽՍՀ ԳԱ Տնտեսագիտության ինստիտուտի բաժնի վարիչ, 1984-1995 թվականներին՝ փոխտնօրեն, 1995-1996 թվականներին՝ ՌԴ-ում ՀՀ դեսպանության տնտեսական հարցերի գծով խորհրդական, 1996 թվականից՝ ՀՀ առևտրային ներկայացուցիչ ՌԴ-ում։
Աշխատանքները վերաբերում են արդյունաբերության արդյունավետության, երկրորդային հումքի օգտագործման, տնտեսական մեխանիզմի արմատական վերափոխումների, արտադրության տեխնիկական զարգացման, վերջնական արդյունքների կառավարման հարցերին։


== Երկեր ==
Երկրորդային ռեսուրսների օգտագործումը Հայկական ԽՍՀ-ում։ (Տնտեսակազմակերպական և էկոլոգիական ասպեկտներ), Ա. Ա. Մխիթարյան, Ա. Խ. Մարկոսյան, Տնտեսագիտության ինստիտուտ, Երևան, ՀԽՍՀ ԳԱ. հրատարակչություն, 1989 (համահեղինակ)։
Управление конечными результатами технического развития производства, Е., 1982.
Глава в учебнике «Мировая экономика и международные экономические отношения». Учебник под общ. ред. Хасбулатова Р.И. В 2 т. – М.: Гардарики, 2006.
«Аутсортинг бизнес-процессов – предпосылка достижения предпочтительных конкурентных преимуществ». – М.: Вестник РЭА, № 2, 2007.


== Ծանոթագրություններ ==
Ադըղեերեն

Ադըղեերեն, ադիղեերեն, ադիգեերեն ադըղների լեզուն, պատկանում է իբերո–կովկասյան լեզվաընտանիքի աբխազա–ադըղեական լեզվախմբին։ Հարուստ է բայական ձևերով․ բայական համակարգին հատուկ է բազմադեմ խոնարհումը։ Կրավորական կառուցվածքը շատ աղքատ է։ Ունի չորս հոլով՝ ուղիղ, թեք, վերածական, գործիական։ Հարուստ է բաղաձայններով, որոնք բարբառներում հասնում են մինչև 66-ի։ 1938 թվականին կազմվել է այբուբեն կիրիլիցայի հիման վրա, որը փոխարինել է 1927 թվականին մտցված լատինական այբուբենը։ Դրանից ավելի առաջ փորձեր են կատարվել կազմել այբուբեն արաբական գրի հիման վրա։


== Պատմություն ==
Խոսողների թիվը՝ 96,5 հազար։ Լատինական գրի հիման վրա 1927–ին ստեղծվել է ադըղեերենի այբուբենը, որը 1938–ին փոխարինվել է ռուսական գրով։


== Բարբառներ ==
Ունի չորս գլխավոր բարբառ՝

աբաձեխյան
բժեդուհյան
թեմիրգոյյան (գրական լեզվի հիմքը)
շափսուղյան։Ազգակից է կաբարդա-չերքեզերենին։


== Ծանոթագրություններ ==
Ձնծաղիկ (հեռուստասերիալ)

«Ձնծաղիկ » (կորեերեն՝ 설강화, հանջա՝ 雪降花, անգլ.՝ Snowdrop), հարավկորեական հեռուստասերիալ, որի դերերում են՝ Ջոն Հե Ինը, Քիմ Ջիսուն, Չան Սին Չոն, Յուն Սե Ահը, Քիմ Հե Յունը և Ջոնգ Յու Ջինը։ Պրեմիերան տեղի է ոնեցել JTBC հեռուստաալիքով՝ 2021 թվականին։


== Սինոփսիս ==
Գործողությունները տեղի են ունենում 1987 թվականին, «Ձնծաղիկը» պատմում է Իմ Սու Հոյի (Ջոն Հե Ին)՝ հեղինակավոր համալսարանի ուսանողի, որը մի օր արյունոտված հանկարծակի հայտնվում է կանանց հանրակացարանում, և Ըն Յուն Չոյի (Քիմ Ջիսու) ՝ կենսուրախ և սիրելի ուսանողուհու պատմությունը, որը թաքցնում է տղային և հոգ է տանում նրա մասին, նույնիսկ երբ գտնվում է սերտ հսկողության տակ։


== Դերերում ==
Ջոն Հե Ին՝ Իմ Սու Հո, քոլեջի ուսանող, որը մեծացել է Գերմանիայում և գաղտնիք է թաքցնում։
Քիմ Ջիսու՝ Ըն Յուն Չո, քոլեջի ուսանողուհի, որը առաջին հայացքից սիրահարվում է Սուհոյին։
Չան Սին Չո՝ Լի Կան Մու, Ազգային հետախուզական գործակալության թիմի ղեկավար, որը միշտ հետևում է կանոններին։
Յուն Սե Ահ՝ Պի Սըն Հի, Hosoo Women's University համալսարանի հանրակացարանի դաստիարակչուհի։
Քիմ Հե Յուն՝ Քայ Բուն Օկ, հեռախոսային օպերատոր, որը, ֆինանսական խնդիրների պատճառով, չի կարողացել ընդունվել համալսարան։
Ջոնգ Յու Ջին՝ Չան Հա Նա, Ազգային հետախուզական գործակալության իմպուլսիվ, սակայն ջերմ գործակալ։


== Արտադրություն ==


=== Զարգացում ===
Հեռուստասերիալի վաղ աշխատանքային անվանումն էր «Leehwa Women's University Dormitory»։ Սցենարի հեղինակն է Յու Հյոն Մին, իսկ ռեժիսորը՝ Չո Հյոն Տակը, որը «Ձնծաղիկը» դարձնում է նրանց երկրորդ համատեղ աշխատանքը «Երկնային ամրոց» (2018-2019) հեռուստասերիալից հետո։ Հեռուստասերիալի հիմք է հանդիսացել Հյուսիսային Կորեայում քաղաքական բանտային ճամբարից փախչած մարդու հիշողությունները։


=== Քասթինգ ===
2020 թվականի հունիսի 18-ին «Joy News 24» լրատվամիջոցը հաղորդել է, որ Քիմ Հե Յունը, որը հայտնի է դարձել «Երկնային ամրոց» հեռուստասերիալում նկարահանվելուց հետո, բանակցություններ է վարում հեռուստասերիալում գլխավոր դեր կատարելու համար․ նրա գործակալությունը հաստատեց, որ նա վերանայել է առաջարկը։ Օգոստոսի 18-ին «MyDaily»-ն հաղորդեց, որ Քիմ Ջիսուն ընտրվել է որպես հեռուստասերիալի գլխավոր դերասանուհիներից մեկը։ Այս լուրը հաստատել է Ջիսուի գործակալությունը՝ YG Entertainment-ը։ Օգոստոսի 24-ին հաստատվել է, որ Քիմ Հե Յունը, Ջիսուի հետ միասին, գլխավոր դեր է կատարելու և հաղորդվել է, որ Ջոն Հե Ինը առաջարկություն է ստացել, սակայն դեռ վերանայում է այն։ Չան Սին Չոն դերասանական կազմին պաշտոնապես միացել է օգոստոսի 26-ին, նրան հետևել են Ջոնգ Յու Ջինը սեպտեմբերի 17-ին և Յուն Սե Ահը սեպտեմբերի 18-ին։ 2020 թվականի հոկտեմբերի 5-ին JTBC-ն հաստատել է հեռուստասերիալի դերասանական կազմը և հերոսների մասին մանրամասները։


=== Նկարահանումներ ===
2020 թվականի վերջին նկարահանումները ժամանակավորապես դադարեցվել են այն բանից հետո, երբ երկրորդ պլանի դերասաններից մեկի՝ COVID-19-ի թեստավորումը դրական է եղել։


== Ծանոթագրություններ ==


== Արտաքին հղումներ ==
«Ձնծաղիկ (հեռուստասերիալ)»(անգլ.) ֆիլմը Internet Movie Database կայքում
Նիկոլաևկա (գյուղ, Կրիվոե Օզերոյի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ուկրաիներեն՝ Миколаївка), գյուղ Ուկրաինայի Նիկոլաևի մարզի Կրիվոե Օզերոյի շրջանում։
2001 թվականի տվյալներով Նիկոլաևկա գյուղում բնակվում էր 121 մարդ։ Բնակավայրը զբաղեցնում է 0,744 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պապլոր հայկական

Պապլոր հայկական (Muscari armeniacum), շուշանազգիների ընտանիքի բույս է։ Տիպիկ հայկական ծաղկաբույս է, որը լայն տարածում է ստացել ամբողջ աշխարհում։
Սոխարմատավոր բազմամյա բույս է, սակավաթիվ արմատամերձ գծանման տերևներով։ Ծաղիկները մանր են, բուրումնավետ, վերին ծաղիկները կապտաերկնագույն են, ներքինները՝ վառ մանուշակագույն՝ հավաքված կարճ ծաղկակիրի ծայրին գտնվող բազմածաղիկ, խիտ ողկույզներում։ Սոխարմատը բազմամյա է, թաղանթավոր՝ մոտ 2 սանտիմետր տրամագծով։ Ցողուն չունի։ Բարձրությունը հասնում է 15 սմ-ի։ Յուրաքանչյուր ողկույզ պարունակում է մինչև 50 ծաղիկ։


== Դասակարգումը ==
Նախկինում այս բույսը ընդգրկված է եղել Հակինթազգիների (Hyacinthaceae) ընտանիքում։ Նաև բաժանում էին երկու տեսակի Muscari armeniacum և Muscari szovitsianum ։ Բայց համաձայն նոր տվյալների Պապլոր հայկականը հիմա ընդգրկվում է Ծնեփակազգիների (Asparagaceae) ընտանիքի մեջ, և M.szovitsianum օգտագործվում է ինչպես հոմանիշ։ Այսինքն,M. szovitsianum և M. armeniacum այլևս չեն դիտարկվում որպես տարբեր տեսակներ ։ 


== Մշակումը ==
Բազմանում է սոխերով (մանրասոխերով) և սերմերով։ Սոխերը բաց գրունտում տնկում են սեպտեմբերի վերջին 4 սմ խորության վրա՝ բույսը բույսից 5-6 սմ հեռավորությամբ։ Նույն տեղում բույսերը կարելի է թողնել մի քանի տարի, որից հետո անպայման անհրաժեշտ է վերատնկել։ Սերմերով բազմացնելու դեպքում ցանքը կատարում են հոկտեմբերի վերջերին կամ ձմեռնամուտին, անմիջապես գրունտում։


== Աղբյուրներ ==
Պան Մինա

Պան Մինա (հանգըլ՝ 방민아, մայիսի 13, 1993(1993-05-13), Ինչոն, Հարավային Կորեա), ավելի հայտնի Մինա անունով, հարավկորեացի երգչուհի և դերասանուհի։ Նա 2010 թվականից գյորլ բենդ Girl’s Day-ի անդամ է և նրա՝ որպես երգչուհի դեբյուտը տեղի է ունեցել 2015 թվականին։ Նա նկարահանվել է մի շարք ֆիլմերում և հեռուստասերիալներում, ներառյալ՝ Vampire Idol (2011), Holly (2013) և Beautiful Gong Shim (2016)։


== Կենսագրություն ==


=== Վաղ կյանք ===
Պան Մինան ծնվել է 1993 թվականի մայիսի 13-ին Ինչոնում, Հարավային Կորեա։ Նա հաճախել է Jinsun Girls' High School-ը։ Ներկայումս նա սովորում է Դոնգդուկ կանանց համալսարանի հաղորդակցման բաժնում։


=== Girl's Day ===
2010 թվականի հուլիսի 9-ին Music Bank-ում նա ունեցավ իր առաջին դեբյուտը գյորլ բենդ Girl's Day-ում նրանց առաջին "Tilt My Head" (կորեերեն՝ 갸우뚱; ԿՆՌ:Gyauttung) սինգլով։


=== Սոլո կարիերա ===
2010 թվականի մարտին նա Performer- կազմի մեջ էր, որպես կին բրեյք դանսեր։ Այնուամենայնիվ, նախագիծը կարճ ժամանակ անց չեղարկվել էր։
2013 թվականին Մինան Holly ֆիլմում կատարեց գլխավոր հերոսի դերը։
2015 թվականի մարտի 3-ին, DreamT գործակալությունը հայտարարեց, որ mid-March-ում տեղի կունենա Մինայի սոլո դեբյուտը։ Իակ մարտի 9-ին հայտարարվել էր, որ Մինայի սոլո դեբյուտը տեղի կունենա մարտի էւ-ին պարային ելույթով։ Մարտի 11-ին DreamT Entertainment-ը հայտարարեց, որ մինի ալբոմի անունը I Am A Woman Too է։

Մինան ապրիլի 13-ից 16-ը մեկնեց Ճապոնիա ֆան-միթինգի համար և հանդիպեց 2000 երկրպագուների հետ։ Ինչպես նաև նա այցելեց այնպիսի քաղաքներ, ինչպիսիք են՝ Օսակա, Նագոյա, Տոկիո և Շիբույա։


== Անձնական կյանք ==
Մինան հանդիպում էր ֆուտբոլիստ Սոն Հին Մինի հետ, որոնք 2014 թվականի հուլիսի 28-ին սկզբից մերժված էին Մինայի DreamT Entertainment-ի կողմից։ Այնուամենայնիվ գործակալությունը վերջում հաստատեց հարաբերությունները։ 2014 թվականի հոկտեմբերի 16-ին հայտարարվեց, որ զույգը բաժանվել է իրարից հեռու գտնվելու պատճառով։ Ինչպես նաև դա նրանց՝ չափազանց զբաղված լինելու պատճառով էր։


== Սկավառակագրություն ==
Girl's Day խմբի սկավառակագրություն


== Ֆիլմագրություն ==


=== Ֆիլմեր ===


=== Դրամատիկ հեռուստասերիալներ ===


== Երաժշտական տեսահոլովակներ ==


== Մրցանակներ ==


== Ծանոթագրություններ ==
Լուչանո Նարսինգ

Լուչանո Նարսինգ (նիդ.՝ Luciano Narsingh, սեպտեմբերի 13, 1990, Ամստերդամ, Նիդերլանդներ), հոլանդացի ֆուտբոլիստ, վինգեր։ Հանդես է գալիս անգլիական «Սուոնսի Սիթի»-ի և Նիդերլանդների ազգային հավաքականի կազմում։
Նարսինգը ունիվերսալ ֆուտբոլիստ է։ Նա հիմնականում հանդես է գալիս ձախ վինգերի դիրքում, բայց կարող է հանդես գալ նաև աջ վինգերի և ենթահարձակվողի դիրքերում։


== Ակումբային կարիերա ==


=== «Հերենվեն» ===
Լուչանոն «Հերենվեն»-ի ակադեմիայի սան է։
2008 թվականին նա թիմի հետ կնքել է իր առաջին պրոֆեսիոնալ պայմանագիրը։ Թիմի կազմում իր պաշտոնական նորամուտը նա նշել է 2008 թվականի հոկտեմբերի 29-ին՝ Էրեդիվիզիի շևջանակներում կայացած «Վիտես»-ի դեմ խաղում։ Հանդիպումն ավարտվել է 2-0 հաշվով՝ «Վիտես»-ի հաղթանակով։ Մեկ ամիս անց Նարսինգը մասնակցել է «Տվենտե»-ի դեմ խաղին (6-0)։
Հաջորդ մրցաշրջանի ընթացքում Լուչանոն ևս 2 հանդիպամ է մասնակցել։


=== «ՊՍՎ» ===
2012 թվականի հուլիսի 12-ին Նարսինգը տեղափոխվել է «ՊՍՎ»։ Տրանսֆերն արժեցել է 4.1 միլիոն եվրո։ Նա իր առաջին մրցաշրջանը շատ լավ է սկսել։
2015 թվականի ապրիլի 18-ին գոլի հեղինակ է դարձել «Հերենվեն»-ի դեմ խաղում։ Գոլը գրանցվելէ  հանդիպման 3-րդ րոպեին։ Այս խաղում «ՊՍՎ»-ն հաղթել է, որի շնորհիվ նվաճել է իր 22-րդ չեմպիոնական տիտոսը և առաջինը 2008 թվականից հետո։


=== «Սուոնսի Սիթի» ===
2017 թվականի հունվարի 12-ին Լուչանո Նարսինգը պայմանագիր է կնքել Պրեմիեր Լիգան ներկայացնող «Սուոնսի Սիթի»-ի հետ։ Թիմը ֆուտբոլիստի տրանսֆերի համար վճարել է 4 միլիոն ֆունտ ստերլինգ։


== Միջազգային կարիերա ==
Նիդերլանդների ազգային հավաքական Նարսինգը առաջին անգամ հրավիրվել է 2012 թվականի փետրվարին՝ Անգլիայի հավաքականի դեմ խաղին մասնակցելու համար։ Լուչանոն իր պաշտոնական դեբյուտը հավաքականի կազմում նշել է մայիսի 30-ին՝ Սլովակիայի հավաքականի եմ ընկերական խաղում։
Հավաքականի կազմում իր առաջին գոլը Նարսինգը խփել է 2012 թվականի օգոստոսի 15-ին՝ Բելգիայի հավաքականի դեմ խաղում։ Նարսինգը հրավիրվել է ԱԱ 2014-ին մասնակցելու համար, սակայան վնասվածքի պատճառով չի մասնակցել առաջնությանը։


== Ձեռքբերումներ ==


=== Ակումբային ===
Նիդերլանդների չեմպիոն - 2014-15, 2015-16
Նիդերլանդների սուպերգավաթակիր - 2012, 2015


=== Անձնական ===
Էրեդիվիզիի լավագույն ասիստ (22) - 2011-12


== Ծանոթագրություններ ==


== Արտաքին հղումներ ==
Էջը «Հերենվեն»-ի պաշտոնական կայքում Archived 2017-06-10 at the Wayback Machine.(նիդեր.)
Ֆուտբոլիստի էջը Sports.ru կայքում
Ցուցանիշները soccerbase.com կայքում (անգլ.)
Օշոնվիլե

Օշոնվիլե (ֆր.՝  Auchonvillers), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 137 մարդ, բնակչության խտությունը` 23.95 մարդ/կմ²։ Բնակավայրը զբաղեցնում է 5.72 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հյուսիս, Ամյեն քաղաքից 32 կմ հյուսիս-արևելք։


== Բնակչություն ==


== Տնտեսություն ==
2010 թվականին կար 80 աշխատունակ (15-64 տարեկան)  բնակիչ, որոնցից ակտիվ էին 57-ը, իսկ ոչ ակտիվները` 23։ Ակտիվության ցուցանիշը կազմում է 71,3 %։ 57 աշխատունակ մարդկանցից աշխատել է 50 անձ (30 տղամարդ և 20 կին)։ Գործազուրկ են եղել 7 անձ (2 տղամարդ և 5 կին)։ 23 անաշխատունակներից 7-ը եղել են աշակերտներ կամ ուսանողներ, 9-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Վեժայու (Լիմվայի վտակ)

Անվան այլ կիրառումների համար տե՛ս՝ Վեժայու (այլ կիրառումներ)Վեժայու (ռուս.՝ Вежаю ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լիմվա գետի ձախ ափից 70 կմ հեռավորության վրա։ Գետի երկարությունը կազմում է 19 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000017115
Կոդը ըստ հիդրոլոգիական հետազոտության (ՌԴ) — 103001711
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ամբերակ

Ամբերակ (ֆր.՝ Ambeyrac), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2014 թվականի դրությամբ կազմում է 179 մարդ, բնակչության խտությունը` 15.93 մարդ/կմ²։ Բնակավայրը զբաղեցնում է 11.24 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Թուլուզ քաղաքից` 110 կմ հյուսիս, Ռոդեզ քաղաքից` 55 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 94 աշխատունակ (15-64 տարեկան) բնակիչ, որոնցից ակտիվ էին 66-ը, իսկ ոչ ակտիվները` 28։ Ակտիվության ցուցանիշը կազմում է 70,2 %։ 66 աշխատունակ մարդկանցից աշխատել է 62 անձ (33 տղամարդ և 29 կին)։ Գործազուրկ են եղել 4 անձ (3 տղամարդ և 1 կին)։ 28 անաշխատունակներից 3-ը եղել են աշակերտներ կամ ուսանողներ, 21-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տարիֆա

Տարիֆա (իսպ.՝ Tarifa), քաղաք և համայնք Իսպանիայի հարավում՝ Անդալուսիայի մաս հանդիսացող Կադիսի պրովինցիայի Կամպո դե Խիբրալթար շրջանում։ Զբաղեցնում է 419 կմ² տարածք։ Բնակչության թիվը 2010 թվականի տվյալներով եղել է 17 768 մարդ։ Պրովինցիայի վարչական կենտրոնից՝ Կադիս քաղաքից հեռավորությունը  101 կիլոմետր է։


== Պատմություն ==
Ուսումնասիրողներից շատերի կարծիքով՝ Տարիֆայի տեղում ժամանակին եղել է հին հռոմեական Մելարիա բնակավայրը։ Տարիֆայի մերձակա Բոլոնիա գյուղի տեղում նույնպես հին հռոմեական բնակավայր է եղել՝ Բաելո Կլաուդիան, որի ավերակները պահպանվել են գյուղի մոտ։ Իսկ Տարիֆան իր ներկայիս անվանումն ստացել է ի պատիվ արաբական Ումայադյան խալիֆայության զորահրամանատար Թարիֆ իբն Մալիքի, ով 710 թվականին գրոհել է այս բնակավայրը և համարվում է Իսպանիայի հողին ոտք դրած առաջին մուսուլմանը։
XI դարում բնակավայրը գտնվել է նախ՝ Ալխեսիրասի, այնուհետև՝ Սևիլյայի թայֆայում։ 1292 թվականին Կաստիլիայի թագավոր Սանչո Չորրորդն ազատագրել է այն։ 1296-ին մավրերը փորձել են գրոհով տիրանալ ամրոցին, բայց պաշտպանները, Մեդինա-Սիդոնիա ազնվականական տոհմի հիմնադիր Գուսման Բարիի հրամանատարությամբ, ետ են շպրտել նրանց։ 1340 թվականին մավրերը Տարիֆան նվաճելու ևս մեկ փորձ են ձեռնարկել, սակայն դարձյալ անհաջողության են մատնվել։
XV—XVII դարերում Տարիֆայի տերերը Էնրիկեսների տոհմի մարկիզներն էին։ 1810—11 թվականներին այդ բնակավայրը հայտնվել է իսպանա-ֆրանսիական պատերազմի թեժ մարտերի կենտրոնում։


== Տեսարժան վայրեր ==
Տարիֆայի միջնադարյան ամրոցը, որ կրում է Գուսմանի անունը, հիմնադրվել է դեռ Աբդ առ Ռահման Երրորդի օրոք և հետագայում վերակառուցվել։ Նրա պարիսպներից՝ Ջիբրալթարի նեղուցի մյուս կողմում երևում են Մարոկկոյի լեռները։
Քաղաքի միջնադարյան երեք դարպասներից պահպանվել է միայն մեկը։ Զբոսաշրջիկներին գրավում են նաև Կույս Մարիամի և Մատթեոս առաքյալի եկեղեցիները, որոնք կառուցվել են նախկին մզկիթների տեղում։
Անընդհատ փչող քամիների շնորհիվ Տարիֆայի ափամերձ ջրերում լավ պայմաններ են ստեղծված վինդսերֆինգով և օդապարուկային սերֆինգով զբաղվելու համար։ Քաղաքում մինչև անգամ կա օդապարուկային պարապմունքներ կազմակերպող դպրոց։
Լաստանավային կանոնավոր հաղորդակցություն է կազմակերպվում Տարիֆայի և աֆրիկյան ափին գտնվոր Տանժեր նավահանգստի միջև։ Սկսած 2004 թվականից՝ ամեն տարի Տարիֆայում անց է կացվում աֆրիկյան ֆիլմերի փառատոն։
Տարիֆայում է գտնվում մայրցամաքային Եվրոպայի ծայր հարավային կետը՝ Մարոկիի հրվանդանը։ Քաղաքի մերձակայքում են հին հռոմեական Բաելո Կլաուդիա բնակավայրի ավերակները, Մոլինո դե Գվադալմեզի (Molino de Guadalmesi) ինտերնացիոնալ համայնքը, որը Global Ecovillage Network նախագծի մաս է կազմում։


== Կլիմա ==


== Գրականության մեջ ==
Տարիֆա քաղաքը գեղարվեստորեն նկարագրված է անվանի գրող Պաուլո Կոելիոյի «Ալքիմիկոսը» վեպում, որը 1986 թվականին աշխարհում լայնորեն հրատարակված բեսթսելլերներից է։


== Տես նաև ==
Արևային ժամացույց Բաելո Կլաուդիայից


== Ծանոթագրություններ ==


== Պատկերասրահ ==

		
		
		
		
		
		
		
		
		
		
		
		
		


== Արտաքին հղումներ ==

Official website (Իսպաներեն)
Estrecho Natural Park (Իսպաներեն)
Lances Beach Natural Paraje (Իսպաներեն)
«Тарифа»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Վարդ Արսլան

Վարդ Երվանդի Արսլան (իտալերեն՝ Arslan Edoardo հոկտեմբերի 3, 1899(1899-10-03)[…], Պադովա, Վենետո, Իտալիա - հուլիսի 10, 1968(1968-07-10)[…], Միլան, Իտալիա), իտալացի արվեստաբան, պատմաբան, գրականագետ, բժիշկ, ծագումով հայ։
Երվանդ Արսլանի որդին։


== Կենսագրություն ==
Սովորել է Պադուայի համալսարանում։ Արվեստի պատմություն է դասավանդել Բոլոնիայի և Պադուայի համալսարաններում։ Եղել է Բոլցանոյի թանգարանի տնօրեն, Կալյարիի (1939-1942 թվականներին) և Պավիայի (1942 թվականից) համալսարանների միջնադարյան և արդի արվեստների պատմության ամբիոնի վարիչ։ Արսլանի աշխատությունները վերաբերում են նկարիչներ Բասսանոյին, Ս․ Ռիչչիին, Ֆ․ Գուարդիին, VI դար-XI դարերի արվեստի պատմությանը, Պավիայի «Չերտոզա» թանգարանի քանդակների ուսումնասիրությանը։ 1954 թվականին Վարդ Արսլանը հրապարակված «ճարտարապետությունը 568-ից 1000-ը» աշխատությունում, օգտվելով պատմական աղբյուրներից, ապացուցել է Կոստանդնուպոլիսի կայսերական պալատի Նեա եկեղեցու (IX դարի) երբեմնի գոյությունը, ցույց է տվել նրա և բյուզանդական գմբեթավոր քառաբսիդ–քառամույթ եկեղեցիների տիպաբանական կապը Բագարանի (VII դարի) կաթողիկեի հետ։ Արսլանը հաստատել է, որ վերջինս, որպես նախատիպ, Բյուզանդիայի միջոցով (Աթոսի «Մեծ Լավրա») փոխանցվել է Եվրոպայի մի շարք երկրներ։


== Երկեր ==
L’architettura romanica Veronex, Ve-rona, 1939, J․ Bassano, 2 ed․, Milano, 1960․


== Ծանոթագրություններ ==
Լենինի հուշարձան (Մոսկվա, Պավելի փողոց)

Անվան այլ կիրառումների համար տե՛ս՝ Լենինի հուշարձան (այլ կիրառումներ)Վ. Ի. Լենինի հուշարձան (ռուս.՝ Памятник В. И. Ленину), հուշարձան Ռուսաստանի մայրաքաղաք Մոսկվայում, որը նվիրված է ռուս հեղափոխական գործիչ, բոլշևիկ, Հոկտեմբերյան հեղափոխության առաջնորդ Վլադիմիր Լենինին։ Տեղադրվել է 1967 թվականին` Պավելի փողոցում, Մոսկվայի Վլադիմիր Իլյիչի անվան էլեկտրամեխանիկական գործարանի դիմաց։ 1918 թվականի օգոստոսի 30-ին այդ վայրից ոչ հեռու Լենինի դեմ մահափորձ է իրականացվել։ Հուշարձանի հեղինակներն են քանդակագործ Վալենտին Թոփուրիձեն և ճարտարապետ Կ. Տ. Թոփուրիձեն։ Հուշարձանն ունի դաշնային նշանակության մշակութային ժառանգության օբյեկտի կարգավիճակ։


== Պատմություն ==
Վլադիմիր Լենինը բազմիցս այցելել է Միխելսոնի գործարանը, որտեղ ելույթ է ունեցել աշխատակիցների առջև։ Այստեղ 1918 թվականի օգոստոսի 30-ին Լենինի դեմ մահափորձ է իրականացվել, որի հետևանքով նա ծանր վիրավորվել է։
1922 թվականին այդ մահափորձի վայրում գործարանի աշխատակիցները տեղադրել են կարմիր ողորկված գրանիտից պատրաստված հուշաքար։ Նրա դիմերեսին փորագրված են հետևյալ բառերը. «Համաշխարհային պրոլետարիատի առաջնորդ Վլադիմիր Իլյիչ Լենինի դեմ մահափորձի վայրում հուշարձանի առաջին քարը։ 1918 թվականի օգոստոսի 30 - 1922 թվականի նոյեմբերի 1»: Դարձերեսին գրված է. «Թող ամբողջ աշխարհի ճնշվածներն իմանան, որ այս վայրում կապիտալիստական հակահեղափոխության գնդակը փորձում էր ընդհատել համաշխարհային պրոլետարիատի առաջնորդ Վլադիմիր Իլյիչ Լենինի կյանքն ու գործունեությունը»։
1947 թվականի նոյեմբերի 7-ին գործարանի դիմացի հրապարակում, հուշաքարից ոչ հեռու, տեղադրվել է քանդակագործ Սերգեյ Մերկուրովի և ճարտարապետ Անատոլի Ժուկովի հեղինակած Լենինի հուշարձանը։ 1960 թվականին, Լենինի ծննդյան 90-ամյակի առթիվ, հուշարձանի շուրջ պուրակը զգալիորեն ընդլայնվել է։ 1967 թվականին Սերգեյ Մերկուրովի ստեղծած հուշարձանը տեղափոխվել է գործարանի տարածք, իսկ նրա տեղում տեղադրվել է քանդակագործ Վալենտին Թոփուրիձեի և ճարտարապետ Կոնստանտին Թոփուրիձեի հեղինակած ներկայիս հուշակոթողը։
Պավելի փողոցում գտնվող Լենինի հուշարձանը տեղադրվել է Վլադիմիր Իլյիչի անվան գործարանի հին բոլշևիկների նախաձեռնությամբ։ Քանդակագործը և ճարտարապետը հուշարձանի ստեղծման աշխատանքներն իրականացրել են հենց գործարանի արտադրամասերից մեկում, որտեղ նրանց խորհուրդներ են տվել վետերանները, որոնք անձամբ ներկա են եղել Լենինի ելույթներին։ Վլադիմիր Իլյիչի անվան գործարանի աշխատակիցները կատարել են քանդակը ստեղծելու համար անհրաժեշտ բոլոր կաղապարները, որոնք այնուհետև ուղարկվել են Լենինգրադի «Մոնումենտսկուլպտուրա» գործարան` քանդակը բրոնզից ձուլելու համար։
Լենինի հուշարձանը հանդիսավորությամբ բացվել է 1967 թվականի նոյեմբերի 1-ին` Հոկտեմբերյան հեղափոխության 50-ամյակի նախօրեին։ Հինգմետրանոց բրոնզե քանդակը տեղադրված է գրանիտե բարձր պատվանդանի վրա։ Լենինը պատկերված է ողջ հասակով, նրա հագին վերարկու է, գլխին` գլխարկ։


== Ծանոթագրություններ ==
Վայշալի

Վայշալի (անգլ.՝ Vaishali), քաղաք Հնագույն Հնդկաստանում, մ. թ. ա. 6-րդ դարում ծառայել է որպես Լիչչհավի պետության մայրաքաղաք՝ աշխարհում առաջին պետություններից մեկը կառավարության ժողովրդական հանրապետական ձևով։ Վայշալին համարվում է բուդդայականների և ջայների կարևոր ուխտատեղին։ Մ. թ. ա. 599 թվականին այստեղ է ծնվել Մահավիրայի 24-րդ տիրտհանկարան։ Բուդդան իր մահից առաջ այստեղ է կարդացել իր վերջին քարոզը։ Մ. թ. ա. 383 թվականին Վայշալին համարվում էր Երկրորդ բուդդայական տաճարը։ Բուդդան շատ է այցելել Վայշալի։ Նրա ժամանակ Վայշալին շատ մեծ էր, հարուստ և բարգավաճ։ Քաղաքի մասին ամենահին հիշատակումները պարունակում են չինական ճամփորդներ Ֆասյանայի և Սյուանցզանայի գրվածքները։ Վայշալին գտնվում էր հնագույն Բասրախ գյուղի տեղում, Վայշալիի ժամանակակից թաղամասում, Բիհար նահանգում։ Հնագույն քաղաքի գտնվելու վայրը 1861 թվականին որոշեց բրիտանացի հնագետ Ալեքսանդր Քաննինգեմը։


== Ծանոթագրություններ ==


== Գրականություն ==
Kumar Dilip. Archaeology of Vaishali. — Ramanand Vidya Bhawan, 1986.
Singer Noel. F. Vaishali and the Indianization of Arakan — APH Publishing, 2008. — ISBN 8131304051.
Արմենուհի Հովհաննիսյան

Արմենուհի Ռոբերտի Հովհաննիսյան (հուլիսի 3, 1965(1965-07-03), Երևան, Հայկական ԽՍՀ, ԽՍՀՄ), հայ քաղաքական, պետական գործիչ, ՀՀ Ազգային ժողովի 3-րդ գումարման պատգամավոր ՀՅԴ խմբակցությունից (հունիսի 12 , 2003 թվական - 6 հունիսի 2007 թվական), անգլերենի և գերմաներենի ուսուցիչ։


== Կենսագրություն ==
Արմենուհի Հովհաննիսյանը ծնվել է 1965 թվականի հուլիսի 3-ին Երևանում։ 1987 թվականին ավարտել է Երևանի Վալերի Բրյուսովի անվան ռուսաց և օտար լեզուների պետական մանկավարժական ինստիտուտը։ Անգլերենի և գերմաներենի ուսուցիչ։
1990-1992 թվականներին անգլերեն է դասավանդել Երևանի տեխնիկական քոլեջում, 1992-1994 թվականներին ՝ Մոսկվայի հայկական գիմնազիայում։ 1996-1997 թվականներին եղել է Երևանի «Հայծխախոտ» ԲԲԸ-ում թարգմանչուհի, 1997-1999 թվականներին` «Գրանդ Տոբակո» ընկերության առևտրային տնօրեն, 2000 թվականին՝ «Հայհրուշակ» բաց բաժնետիրական ընկերության գործադիր տնօրեն, 2000-2003 թվականներին` «Գրանդ Քենդի» ընկերության գործադիր տնօրեն։
2003 թվականի մայիսի 25-ին ՀՅԴ համամասնական ընտրացուցակով 110 ընտրատարածքից ընտրվել է ՀՀ Ազգային ժողովի պատգամավոր, եղել է ԱԺ արտաքին հարաբերությունների մշտական հանձնաժողովի անդամ։ ՀՅԴ խմբակցության անդամ։ Անկուսակցական է։


== Անձնական կյանք ==
Ամուսնացած է, ունի երկու երեխա։ 


== Ծանոթագրություններ ==
Ալեքսանդր Մյասնիկովի հուշարձան

Ալեքսանդր Մյասնիկովի հուշարձան (ռուս.՝ Памятник Александру Мясникову), հուշարձան Ռուսաստանի մայրաքաղաք Մոսկվայում, որը նվիրված է խորհրդային թերապևտ և ԽՍՀՄ բժշկական գիտությունների ակադեմիայի ակադեմիկոս Ալեքսանդր Մյասնիկովին (1899 - 1965)։ Տեղադրվել է 1973 թվականի հունվարի 29-ին Մոսկվայի սրտաբանության ինստիտուտի մոտ։ Նախագծի հեղինակներն են քանդակագործ Մ. Պ. Օլենինը և ճարտարապետ Վիկտոր Վալերիանովիչ Կալինինը։ 1992 թվականին կիսանդրին ճանաչվել է տարածաշրջանային նշանակության մշակութային ժառանգության օբյեկտ։
Հուշարձանի հասցեն` ք. Մոսկվա, Պետրովերիգսկի նրբանցք, 10։


== Նկարագրություն ==
Բրոնզե կիսանդրին տեղադրված է գրանիտե բարձր պատվանդանն, որի վրա արված է հիշատակային գրություն. «Ալեքսանդր Լեոնիդովիչ Մյասնիկով»։ Քանդակն արցված է դիմանկարային մեծ նմանությամբ։


== Պատմություն ==
Հուշարձանը տեղադրվել է 1973 թվականի հունվարի 29-ին` խորհրդային թերապևտ և ԽՍՀՄ բժշկական գիտությունների ակադեմիայի ակադեմիկոս Ալեքսանդր Մյասնիկովի (1899 - 1965) պատվին։ Մյասնիկովի հիմնական աշխատությունները նվիրված են սրտանոթային հիվանդությունների հարցերին. հիպերտոնիա, աթերոսկլերոզ, կորոնարային անբավարարություն, լյարդի և լեղուղիների հիվանդություններ, վարակիչ հիվանդություններ։ Նա կատարել է աթերոսկլերոզի` աշխարհում առաջին դասակարգումը։ Թերապևտների համառուսաստանյան միության կազմակերպիչներից է և առաջին նախագահը, օտարերկրյա գիտական ​​բժշկական բազմաթիվ ընկերությունների պատվավոր անդամ, միջազգային թերապևտիկ ընկերության նախագահության անդամ, «Ոսկե ստետոսկոպ» միջազգային մրցանակի դափնեկիր։ Ալեքսանդր Լեոնիդովիչ Մյասնիկովը ԽՍՀՄ բժշկական գիտությունների ակադեմիայի ակադեմիկոս էր, ԽՍՀՄ ծովային նավատորմի գլխավոր թերապևտը։


== Ծանոթագրություններ ==


== Գրականություն ==
Вестник Мэра и Правительства Москвы // ОАО «Объединенная редакция изданий Мэра и Правительства Москвы» : Журнал. — 2007. — № 10. — С. 351.
Вострышев М. И. Москва: все культурные и исторические памятники. — М.: Алгоритм, Эксмо, 2009. — 512 с. — ISBN 978-5-699-31434-8
Клюкин И. И., Мясникова Е. Н. Лев Леонидович Мясников, 1905—1972. — М.: Наука, 1979. — 116 с.
Кожевников Р. Скульптурные памятники Москвы. — М.: Московский рабочий, 1983. — 318 с.
Памятники монументального искусства Москвы / Департамент культурного наследия г. Москвы. — М.: «Милк Эдженси», 2016. — 404 с. — ISBN 978-5-9907078-1-8
Шокарев С., Вострышев М. Вся Москва от А до Я. — 2018. — ISBN 5041013799
Վիդիբոր

Վիդիբոր (ուկրաիներեն՝ Видибор), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1649 թվականին։
2001 թվականի տվյալներով Վիդիբոր գյուղում բնակվում էր 653 մարդ։ Բնակավայրը զբաղեցնում է 0,159 կմ² տարածք։ Բնակչության խտությունը կազմում էր 202,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (247801-247900)

Աստերոիդների ցանկ (247701-247800)  • Աստերոիդների ցանկ  • Աստերոիդների ցանկ (247901-248000)
 Աստերոիդների ցանկ (247701-247800)  • Աստերոիդների ցանկ  • Աստերոիդների ցանկ (247901-248000)
Իդա Շտրոյլի-Քնյուսլի

Իդա Շտրոյլի-Քնյուսլի (գերմ.՝ Ida Sträuli-Knüsli, փետրվարի 17, 1847(1847-02-17), Վինտերտուր, Ցյուրիխ, Շվեյցարիա - հունվարի 20, 1918(1918-01-20), Վինտերտուր, Ցյուրիխ, Շվեյցարիա), շվեյցարացի կանանց իրավունքների պաշտպան, Վինտերտուրի կանանց ասոցիացիայի հիմնադիր և նախագահ։


== Կենսագրություն ==
Իդա Շտրոյլի-Քնյուսլին ծնվել է վինտերտուրցի նոտար, կանտոնային խորհրդական և Վինտերտուրի քաղաքային խորհրդական Հանս Քնյուսլի-Ունհոլցի ընտանիքում։ Ունեցել է երկու քույր և երեք եղբայր․ նրա ավագ եղբայրը երկաթուղային արդյունաբերող Հանս Քնյուսլին է։
1869 թվականին ամուսնացել է Շտրոյլի (գերմ.՝ Seifenfabrik Sträuli) օճառի գործարանի հիմնադրի և Վինտերտուրի ժելատինի գործարանի համահիմնադիրի որդու՝ Յոհան Վերներ Ստրաուլիի հետ։ Իդա Շտրոյլի-Քնյուսլին աշխատել է հոր գրասենյակում և բախվել կանանց նկատմամբ իրավական խտրականության, ինչից հետո նա ներգրավվել է այս ոլորտում, ի թիվս այլ բաների, հիմնելով մանկապարտեզներ (գերմ.՝ Kinderkrippen und Kindergärten): 1888 թվականին հիմնադրել է Վինտերտուրի կանանց միությունը և նախագահել է այն 1899-1916 թվականներին։ 1889 թվականից սկսած կանանց ասոցիացիան Վինտերտուրում գործել է որպես աշխատանքի տեղավորման գրասենյակ և աղջիկների տուն՝ տնային աշխատողների համար։ 1891 թվականին Շտրոյլի-Քնյուսլին հիմնել է սպասավորների դպրոց, որը հետագայում դարձել է տնային տնտեսության դպրոց։
2003 թվականին Վինտերտուրի նորաստեղծ քաղաքային տարածքում նրա անունով փողոց է անվանակոչվել։


== Ծանոթագրություններ ==


== Արտաքին հղումներ ==
IdaSträuli-Knüsli
Ida Sträuli-Knüsli․ Präsidentin des Frauenbundes, 1847–1918
Սիրիայի տոներ

Սա ցանկ է՝ Սիրիայի Արաբական Հանրապետության պետական ազգային տոների մասին։


== Տոներ ==
Սիրիայում նշվում են հետևյալ տոները և հիշատակի օրերը՝


== Տես նաև ==
Սիրիայի պատմություն
Գարդոնե Վալ Տրոմպիա

Գարդոնե Վալ Տրոմպիա (իտալերեն՝ Gardone Val Trompia), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 10 936 մարդ, խտությունը՝ 421 մարդ/կմ²։ Զբաղեցնում է 26 կմ² տարածք։ Փոստային ինդեքս՝ 25063։ Հեռախոսային կոդ՝ 030։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Օդ (գավառ)

Անվան այլ կիրառումների համար տե՛ս՝ Օդ (այլ կիրառումներ)Օդ (ֆր․` Aude), գավառ Ֆրանսիայի հարավում, անունն ստացել է գետից։ Նախկինում եղել է Լանգեդոկ գավառի մաս։ Գտնվում է Միջերկրական ծովի և Պիրենեյան լեռների միջև։
Օդը Ֆրանսիական հեղափոխության ժամանակ 1790 թվականի մարտին կազմավորված առաջին 83 գավառներից մեկն է։

Օդ գավառի կարգային թիվն է` 11։


== Պատմություն ==


=== Նախապատմություն ===
Գավառի տարածքում հայտնաբերվել են նախամարդու հետքեր՝ կացնի և գործիքների նմանվող իրերի տեսքով։ Ամենահետաքրքիր հայտնաբերությունը, սակայն, եղել է Տոտավելի մոտ Անրի դը Լյումլեի գտած գանգը Սա ևրոպայում հայտնի ամենահին գանգն է և թվագրվում է մեզնից 450 000 տարի առաջվա թվականով։ Հավանական է, որ տոտավելցի մարդն ապրել է այս ամբողջ տարածաշրջանում։


=== Հռոմի ժամանակաշրջան ===
Հռոմեացիները Դոմիցիոս Ահենոբարբոսի գլխավորությամբ մ.թ. 118 թվականին հիմնավորվեցին այստեղ։ Տեղանքն ուներ կարևոր ռազմավարական նշանակություն, քանի որ գտնվում էր Հին Հռովմի երկու՝ աքվիտանական և դոմիցիանական ճանապարհների հատման տեղում, ինչպես նաև, կարևոր էր ծովին մոտ և Օդ գետի ակունքում գտնվելը։ 
Համարյա երկու հարյուրամյակների ընթացքում այստեղ տիրում էր խաղաղությունը և տնտեսական վերելքը։
435 թ. երկիր ներխուժեցին վեստգոթերը, այն ժամանակ, երբ Փլավիոս Էցիոսն զբաղված էր Գալիայից ներս թափանցած ավազակ բագաուդներին ճնշելով։ 507 թ. Քլոդվիգ I-ի հաղթանակը թույլ տվեց, որ նվաճի Թուլուզը և Աքվիտանիան։ Սակայն նա չկարողացավ վերանվաճել Օդի տարածքը, որը մնացել էր վեստգոթերի ձեռքերին, շնորհիվ օստգոթերի թագավորի օգնության, ում զորքերը 508 թ. ջախջախեցին Քլոդվիգի որդուն։

		
		
		
Օդի տարածքում է ծնվել և ապրել քրիստոնյա նահատակ Սուրբ Սեբաստյանը (3-րդ դարում)։


== Ծանոթագրություններ ==


== Արտաքին հղումներ ==
Պաշտոնական կայք Archived 2010-01-15 at the Wayback Machine.
Այզեա Թոմաս (այլ կիրառումներ)

Այզեա Թոմաս, կարող է վերաբերել՝

Այզեա Թոմաս - ամերիկացի նախկին բասկետբոլիստ, բասկետբոլային մարզիչ, NBA-ի նախկին խաղարկողի և Փառքի սրահի անդամ
Այզեա Թոմաս - ամերիկացի պրոֆեսիոնալ բասկետբոլիստ, խաղարկող
Լամոտ Բուլե

Լամոտ Բուլե (ֆր.՝  Lamotte-Buleux), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 330 մարդ, բնակչության խտությունը` 53.57 մարդ/կմ²։ Բնակավայրը զբաղեցնում է 6.16 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հյուսիս, Ամյեն քաղաքից 50 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 225 աշխատունակ (15-64 տարեկան)  բնակիչ, որոնցից ակտիվ էին 168-ը, իսկ ոչ ակտիվները` 57։ Ակտիվության ցուցանիշը կազմում է 74,7 %։ 168 աշխատունակ մարդկանցից աշխատել է 153 անձ (84 տղամարդ և 69 կին)։ Գործազուրկ են եղել 15 անձ (8 տղամարդ և 7 կին)։ 57 անաշխատունակներից 16-ը եղել են աշակերտներ կամ ուսանողներ, 29-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սանտա Կրուս շրջան (Կալիֆոռնիա)

Անվան այլ կիրառումների համար տե՛ս՝ Սանտա Կրուս շրջան (այլ կիրառումներ)Սանտա Կրուս շրջան (անգլ.՝ Santa Cruz County), ԱՄՆ Կալիֆորնիա նահանգի 58 վարչական միավորներից մեկը։ Ընդհանուր տարածությունը 1155 կմ² է, բնակչությունը՝ 262382 մարդ (2010 թ. տվյալներով)։ Շրջկենտրոնն է Սանտա Կրուս բնակավայրը։ Կազմավորվել է 1850 թ.։
Վոզդվիժենկա (գյուղ, Խայբուլինսկի շրջան)

Անվան այլ կիրառումների համար տե՛ս՝ ՎոզդվիժենկաՎոզդվիժենկա (ռուս.՝ Воздвиженка, բաշկիրերեն՝ Воздвиженка), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 331 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջերսի

Ջերսի (անգլ.՝ Jersey [ˈdʒɜrzi], ֆր.՝ Jersey [ʒɛʁˈzɛ]), կղզի Լա Մանշ նեղուցում, Նորմանդյան կղզիներից է։ Մակերեսով ամենամեծն է Նորմանդական կղզիների մեջ (116 կմ²)։
Բնակչությունը կազմում է մոտ 89 հազար մարդ։ Ջերսին Բրիտանական թագի Թագավորական հողերից է, սակայն հանդիսանում է Մեծ Բրիտանիայի մաս։ Միացյալ Թագավորության պարտականությունն է ապահովել Ջերսիի պաշտպանությունը։ 1973 թվականին Մեծ Բրիտանիան միացավ ԵՄ-ին, այսինքն Նորմանդյան կղզիները և Ջիբրալթարը մտնում են Եվրամիության մեջ Մեծ Բրիտանիայի և Հյուսիսային Իռլանդիայի Միացյալ Թագավորության միջոցով և գտնվում են ԵՄ մաքսային տարածքի մեջ։ Ջերսին ունի սեփական խորհրդարան՝ Ջերսիի նահանգներ։ Ջերսի թագավորական հողի կազմի մեջ են մտնում նաև մի քանի փոքր կղզիներ։
1940 թվականի հուլիսի 1-ից մինչև 1945 թվականի մայիսի 9-ը կղզին օկուպացված էր նացիաստական Գերմանիայի կողմից։ Մայիսի 9-ը տոն է, կղզու Ազատագրման օրը։
Այստեղ է ստեղծվել ջերսիական կովերի ցեղը, որոնք տալիս են չափաղանց յուղալի կաթ (մինչև 7 %), և այստեղից է բարակ տրիկոտաժային գործվածքի անվանումը։ Այս կղզու պատվին է ստացել իր անվանումը ամերիկյան Նյու Ջերսի նահանգը։
Կղզու ամենահայտնի բնակիչն է եղել բնագետ և գրող Ջերալդ Դարելը, ով հիմնադրել է Ջերսիի գազանանոցը և նրա հիմքի վրա բնապաշտպանական հիմնադրամ։


== Սպորտ ==
Ջերսիի ազգային թիմերը մասնակցում են որպես առանձին ազգային թիմեր Միության և Կղզիային խաղերում։
1997 թվականին Ջերսիում էին անցնում յոթերորդ Կղզիային խաղերը։


== Տես նաև ==
Ջերսիի կլոր աշտարակներ
Գրոսնե ամրոց
Նյու Ջերսի


== Ծանոթագրություններ ==


== Արտաքին հղումներ ==
Ջերսի կղզու մետաղադրամները Archived 2012-01-07 at the Wayback Machine. Վիկտորիա թագուհուց մինչև Եղսաբեթ II
Ջերսի կղզում հայտնաբերել են Եվրոպայի պատմության մեջ խոշորագույն գանձերից մեկը
Մոլտո

Մոլտո (ռուս.՝ Молто), գետ Կամչատկա թերակղզի, Ռուսաստանում։ Գետի երկարությունը 13 կմ։ Թափվում է Իչա գետի ձախ ափին՝ 72 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19080000212120000030393


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սանտա Սուսանա (Բարսելոնա)

Սանտա Սուսանա (Բարսելոնա) (կատ.`  Santa Susanna )՝ բնակավայր և մունիցիպալիտետ Իսպանիայում։ Գտնվում է Բարսելոնա գավառում, ինքնավար Կատալոնիա մարզում։ Մունիցիպալիտետի մի մասը գտնվում է Մարենսմե շրջանում։ Տարածքը զբաղեցնում է 12.45 կմ2։ Բնակչությունը` 3308 մարդ (2010 թվականի տվյալներով)։
Միսաք Մեծարենցի մատանի

Միսաք Մեծարենցի մատանի, Եղիշե Չարենցի անվան գրականության և արվեստի թանգարանում պահվող հայ անվանի գրող Միսաք Մեծարենցի մոր նվերը որդուն։


== Պատմություն ==
1905 թվականին Միսաք Մեծարենցի մոտ ախտորոշվում է թոքախտ հիվանդությունը։ Կյանքի վերջին տարիները երիտասարդ գրողը հիմնականում անցկացնում է մոր՝ Իսկուհի Մեծատուրեանի խնամքի ներքո։ Փորձելով ամեն գնով փրկել որդուն՝ Մեծարենցի մայրը որպես չար ուժերից պաշտպանության խորհրդանիշ որդուն նվիրում է ոսկե մատանի։ Մեծարենցի մատանու պատմությունը երկար տարիներ անհայտ էր հայ ուսումնասիրողներին։ 1985 թվականին Երևանի Չարենցի անվան գրականության ու արվեստի թանգարանը մի փոքրիկ մատանի ու մի ուղեկցող նամակ է ստանում ԱՄՆ–ից, որում  Սփյուռքահայության կոմիտեի անդամ Վահան Ղազարյանը հայտնում էր, որ դա Միսաք Մեծարենցի մատանին է, որն իրեն է հանձնել  բարեկամուհին` Մեծարենցի եղբոր դուստր Արշալույս Մեծատուրյանը։ Այսօր Մեծարենցի մատանին ցուցադրվում է Գրականության և արվեստի թանգարանում։


== Նկարագիր ==
Մատանին ոսկյա է՝ ագաթե քարով, որի վրա փորագրված էր «Գիրք գրքոցից» հետևյալ երկտողը՝ «Կատարեալ սեր մերժե զերկյուղ»։


== Ծանոթագրություններ ==
Անդալուզյան երաժշտություն

Անդալուզյան երաժշտություն (արաբ․՝ طرب أندَلُسي‎‎, գրադարձ.՝ ṭarab andalusi, իսպ.՝ música andalusí, նաև կոչվում է արաբա-անդալուզյան ), արաբական երաժշտության ոճ, որը տարածված է Մարոկկոյում, Ալժիրում, Թունիսում և Լիբիայում։ Այդ ոճը առաջացել է Անդալուզիայում (մուսուլմանական Իսպանիա) 9-15-րդ դարերում։


== Արտաքին հղումներ ==
Ժամանակակից անդալուզյան երաժշտություն


== Ծանոթագրություններ ==
Շերիֆ Արբուզ

Շերիֆ Արբուզ (ֆր.՝ Chérif Arbouz, փետրվարի 8, 1930(1930-02-08), Tizi Rached, Tizi Rached District, Tizi Ouzou Province, Ալժիր - մարտի 17, 2021(2021-03-17)), ալժիրցի գրող։ 


== Կենսագրություն ==
Արբուզն իր մանկության մեծ մասն անցկացրել է Տաոուրգայում, որտեղ նրա հայրը ուսուցիչ էր։ Նա սովորել է Ալժիերսի 1-ին համալսարանում, և 1966 թվականին նա ավարտել է École normale supérieure de Saint-Cloud-ը Ֆրանսիայում։ Նա իր հոր պես ուսուցիչ է դարձել և երկար տարիներ աշխատել է Ալժիրի ազգային կրթական ծրագրում։ 1992 թվականից մինչև 2008 թվականը նա մուլտիմեդիայի և հեռավար կրթության խորհրդատու էր Université de la formation continue-ում։ Երբ անցել է թոշակի, սկսել է գրել գեղարվեստական վեպեր Կաբիլայի պատմության մասին։ Համադրելով իր հետարքրքությունը կրոնի պատմության և սոցիալական գիտությունների ու մարդագիտության հետ` նա գրել է La Fantastique Odyssée և La Grande Enigme աշխատանքները, որոնք հրատարակվել են 2011 և 2012 թվականներին։   
Նա նաև հավաքում էր բանահյուսություններ, գիրք է գրել Բերբերյան քերականության մասին` ստեղծելով բերբեր լեզուների տառադարձման համակարգ։
Շերիֆ Արբուզը մահացել է 2021 թվականի մարտի 17-ին, 91 տարեկանում։


== Աշխատանքներ ==
La Fantastique Odyssée (Ֆանտաստիկ Ոդիսևսը, 2011)C'était en Algérie au temps des colonies (Դա պատահել է Ալժիրում, գաղութային ժամանակներում, 2011)La Grande Énigme (Մեծ Էնիգման, 2012)Le Seigneur aux panthères (Հովազների տիրակալը, 2012)։ Միջին դարերն Ալժիրում քաղաքական ու սոցիալական ծաղկման շրջան էր, որին պատմաբաններն ու վիպասանները հազվադեպ են անդրադարձել։ Այս երկու նովելները պատմում են 16 և 16-րդ դարերի Կաբիլիայի մասին։ Le seigneur aux panthères du Djurdjura-ն ներկայացնում է գեղարվեստական կերպարի` Լյազիդին, ով ազնվական ծագման էր և ծնվելուց հետո առևանգվել էր։ Պատմական L’étranger de Tigrine (Տիգրինի օտարականը), գրվել է անհայտ հեղինակի էպիկական պոեմից ոգեշնչմամբ։


== Ծանոթագրություններ ==
Գիշատիչ սնկեր

Գիշատիչ սնկեր՝ էկոլոգիական խումբ, որի ներկայացուցիչներն ընդունակ են հափշտակելու, սպանելու, յուրացնելու և մարսելու կլոր որդեր (և հեմատոդներ), մանր միջատներ։ Հայաստանում հողերից անջատվել է մոտ 25 տեսակ։ Ավելի հաճախակի հանդիպում են արտրոբոտրիս սակավասպոր լատ.՝ Arthrobotrys oligospora, արտրոբոտրիս սեպաձև լատ.՝ Arthrobotrys conoides, արտրոբոտրիս հոծ լատ.՝ Arthrobotrys compacta, արտրոբոտրիս անկանոն լատ.՝ rthrobotrys irregularis տեսակները։
Վեգետատիվ մարմինը՝ միցելիումը, կազմված է ճյուղավորված հիֆերից։ Էվոլյուցիայի ընթացքում հիֆերից ձևավորվել են մասնագիտացված ծուղակներ (դիպչելու պահին առաջացնում են սոսնձող հեղուկով պատված որսող օղակներ), որոնց կառուցվածքը և գործող մեխանիզմը տարբեր տեսակների մոտ տարբեր է։ Կլոր որդերի բացակայության դեպքում վերջիններս չեն ձևավորվում։ Որոշ նեմատոդների մոտ հայտնաբերվել է նեմին նյութը, որը խթանում է ծուղակների առաջացումը։ Փորձեր են կատարվում գիշատիչ սնկեր օգտագործել որպես կենսաբանական պայքարի միջոց՝ ախտածին նեմատոդների դեմ, որոնք մարդու, կենդանիների և գյուղատնտեսության մշակաբույսերի հիվանդությունների հարուցիչներ են։
Պշեխսկայա

Պշեխսկայա (ռուս.՝ Пшехская), ստանիցա Ռուսաստանի Դաշնության Կրասնոդարի երկրամասի Բելորեչենսկի շրջանի կազմում։
Բնակչությունը 2002 թվականին գրանցված տվյալներով կազմում էր 4915 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սև կամավորական ջոկատ

«Սև» կամավորական ջոկատ «Չոռնի»։ Կազմավորվել է 1992 թվականին Գյումրիում։ Ունեցել է շտաբ։ 1992 թվականի դեկտեմբերին ջոկատի ազատամարտիկների մի խումբ ընդգրկվել է ՀՀ բանակի մոտոհրաձգային 3-րդ բրիգադի 4-րդ առանձնակի գումարտակի կազմում։ 1992-1994 թվականներին ջոկատը առանձին կամ գումարտակի կազմում մասնակցել է ՀՀ Ճամբարակի (Վահան) և ԼՂՀ Ասկերանի («Քարագլուխ» բարձունք), Լաչինի (Ծաղկաբերդ, Ղուշչուլար, Աշաղի Փարաջան, Նևթլու, Տաշ) շրջանների ինքնապաշտպանական և ազատագրական մարտերին։ Հրետանավորները ոչնչացրել են «Քարագլուխ» բարձունքից Ստեփանակերտը հրետակոծող «Գրադ» կայանքներից մեկը։ Ջոկատի հրամանատարն է եղել Ռ. Ստեփանյանը, շտաբի պետը՝ Մ. Տիտանյանը։
Ժուպանովկա

Ժուպանովկա (ուկրաիներեն՝ Жупанівка), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1911 թվականին։
2001 թվականի տվյալներով Ժուպանովկա գյուղում բնակվում էր 65 մարդ։ Բնակավայրը զբաղեցնում է 0,701 կմ² տարածք։ Բնակչության խտությունը կազմում էր 92,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մաթեմատիկական օլիմպիադա

Մաթեմատիկական օլիմպիադան առարկայական օլիմպիադաներից է, որն անցկացվում է դպրոցների աշակերտների (որոշ դեպքերում նաև բուհերի ուսանողների) միջև ոչ ստանդարտ մաթեմատիկական առաջադրանքներ լուծելու համար։ Օլիմպիադայի անցկացմամբ ոչ միայն խնդիր է դրվում բացահայտելու ուժեղագույն մասնակիցներին, այլ նաև ստեղծել մաթեմատիկական տոնի ընդհանուր մթնոլորտ, որը խթանում է առաջադրանքների լուծման հետաքրքրությունը և ինքնուրույն մտածողությունը։


== Օլիմպիադայի առաջադրանքները ==
Ի տարբերություն տիպային ուսումնական օրինակների և վարժությունների, օլիմպիական առաջադրանքները չունեն լուծման ընդհանուր ալգորիթմ։ Յուրաքանչյուր այդպիսի առաջադրանք ունիկալ է և պահանջում է լուծումների համար նոր գաղափարների կիրառում, բայց ոչ հատուկ գիտելիքներ, այսինքն, նրանց լուծումների համար բավարար է նաև սովորական դպրոցական ծրագրի իմացությունը։


== Մրցանակային տեղեր ==
Սովորաբար օլիմպիադաներում լինում են մի քանի մրցանակային տեղեր (օրինակ, 5 առաջին, 15 երկրորդ, 25 երրորդ)։ Օլիմպիադայում մրցանակային տեղի արժանանալը սովորաբար չի տալիս որևէ առավելություն (դպրոցում, բուհ ընդունվելիս), սակայն լավ ցուցանիշ է հանդիսանում սովորողի մոտ մաթեմատիկական հմտությունների զարգացման համար։


== Մաթեմատիկական օլիմպիադայի փուլերը ==
դպրոցական
քաղաքային
մարզային
հանրապետական
միջազգային


== Տես նաև ==
Մաթեմատիկայի միջազգային օլիմպիադա


== Արտաքին հղումներ ==
Դպրոցականների առարկայական օլիմպիադաներ
Коллекция олимпиадных задач
Математические олимпиады и олимпиадные задачи
Олимпиады для школьников.
Олимпиады в Беларуси Archived 2015-03-10 at the Wayback Machine.
Подготовка к олимпиадам Archived 2010-02-15 at the Wayback Machine.
(8941) Ջունսայտո

(8941) Ջունսայտո (անգլ.՝ Junsaito), աստերոիդ աստերոիդների գոտու արտաքին մասում։ Հայտնաբերվել է 1997 թվականի հունվարի 30-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,247362 ա. մ., առավելագույնը մոտենում է 3,1233 ա. մ. հեռավորության վրա և հեռանում 3,3714 ա. մ.։ Արեգակի շուրջ մեկ ամբողջական պտույտ է կատարում 2137,44 երկրային օրվա ընթացքում, իր ուղեծրով շարժվելով միջինում 0,168426 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8941) Ջունսայտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վելիկոե Օզերո (գյուղ, Ախտիրկայի քաղաքային խորհուրդ)

Վելիկոե Օզերո (ուկրաիներեն՝ Велике Озеро), գյուղ Ուկրաինայի Սումիի մարզի Ախտիրկայի քաղաքային խորհուրդում։
2001 թվականի տվյալներով Վելիկոե Օզերո գյուղում բնակվում էր 274 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իշխանաց պար

Իշխանաց պար («Շեյխերի», «Շէխանի»), մեհենական պարերի խմբին պատկանող պար։


== Տարբերակները ==
Գոյություն ունի պարի 3 տարբերակ՝ Հայոց ձորի, Շատախի և Պարսկահայքի։


=== Հայոց ձորի տարբերակ ===
Իշխանաց պարի Հայոց ձորի տարբերակը ռազմապար է։ Այն անվանում են նաև «Շեյխերի», «Շէխանի»։ «Շեյխերի» կամ «Շէխանի» անվանումները ծագում են շեյխ բառից, որը քրդերի հոգևոր առաջնորդն է։ Պարի բարդության պատճառով հիմնականում պարում էին միայն երիտասարդ իշխանները։
Հայերը պարը հիմնականում պարում էին ուխտագնացությունների, տոների, խնջույքների ժամանակ՝ Վանում, Թիմարում, Բերկրիում։
Գրեթե բոլոր ռազմապարերի նմանա «Շէխանիի» մեղեդու չափը 2/4 է։ Պարում են մեկ շարքով, ճկույթ ճկույթի՝ աջ ձեռքը ձախի վրայից անցկացրած։ 12-15 մարդ տեղաշարժվում էին մեկ առաջ, մեկ՝ ետ։


=== Շատախի տարբերակ ===
Շատախի «Շէյխանի-Շիվհալանի» պարի անվանումը ամբողջովին չի բացատրվել։ Պարի առաջին 2 մասերը, որոնք կոչվում էին «Շէյխանի» պարվում են դանդաղ, իսկ «Շիվհալանին»՝ պարի երրորդ և չորրորդ մասերը ավելի արագ են։ 8 տակտ 4/4 ռիթմով՝ «Շէյխանի», 13 տակտ 4/4 ռիթմով՝ «Շիվհալանի»։
Ըստ որոշ ենթադրությունների «Շիվհալանին» վշտի, հիշատակի պարատեսակներից է, որի մեջ կան և՛ ետ քայլը, և՛ ձախ քայլը։ Սակայն ուրախ թռիչքների պատճառով մոռացվել է պարի այդ իմաստը։


=== Պարսկահայքի տարբերակ ===
Պարսկահայքի «Շէյխանեն» նույնպես իշխանների պար է, և պատկանել է մեհենական պարերի շարքին։


== Պարային քայլերը ==
«Իշխանաց պարը» շատ հպարտ, վեհ պար է, ամենադժվար պարատեսակներից մեկը հայկական պարերի մեջ։ Մեղեդու չափը 4/4 է։ Ձեռքերը բռնում են թևկախ, խաչված ափերով՝ ձախ ձեռքը անցկացնելով աջի վրայով։ Կանգնում են մեկ շարքով, որը երբեք չի վերածվում կորագծի։ Պարաշարքը տեղաշարժվում է առաջ, ապա վերադառնում 9 աստիճան դարձումով տեղաշարժվում դեպի աջ, ապա ուղղվում։ Տեղում շարժումների ժամանակ արմունկները ծալվում են՝ ափերը բարձրացնելով կրծքի մակարդակին, իսկ աջ գնալու ժամանակ՝ գոտկատեղի բարձրության։ Պարեղանակը և պարը հետզհետե արագանում են։


== Ծանոթագրություններ ==


== Արտաքին հղումներ ==
Իշխանաց պարը «Կարին» համույթի կատարմամբ
Ուսուցողական հոլովակ
«Ուս ուսի». Իշխանաց պար
Առաքելությունն անիրագործելի է

«Առաքելությունն անիրագործելի է» (անգլ.՝ Mission: Impossible), ռեժիսոր Բրայան Դե Պալմայի ֆիլմերից, որի գլխավոր դերերը մարմնավորում են Թոմ Քրուզը, Ջոն Վոյթը, Էմմանուել Բեարը, Գենրի Չերնին, Ժան Ռենոն, Վինգ Ռեյմսը, Քրիստին Սքոթ Թոմասը, Վանեսա Ռեդգրեյվը, Ինգեբորգա Դապկունայտեն, Էմիլիո Էսթևեզը։


== Սյուժե ==
ԿՀՎ-ի գործակալ Էթան Հանթին կասկածում են տվյալները հակառակորդներին փախանցելու մեջ, որի հետևանքով նրա ջոակտի մի քանի անձինք արդեն մահացել են՝ ներառյալ նրան հրամատատար Ջիմ Ֆելփսը։ Բացի Հանթից կենդանի է մնացել նաև գործակալ Կլերը, որը Ֆելփսի կինն է։ Իր վրայից դավաճանի պիտակը վերացնելու համար Հանթին միայն մնում է գտնել իսկական «խլուրդին»։


== Դերերում ==


== Ծանոթագրություններ ==


== Արտաքին հղումներ ==
Առաքելությունն անիրագործելի է(անգլ.) ֆիլմը Internet Movie Database կայքում
«Առաքելությունն անիրագործելի է»(ռուս.) ֆիլմը ԿինոՊոիսկ կայքում։
Սև մամբա

Սև մամբա (լատ.՝ Dendroaspis polylepis), թունավոր օձ, Աֆրիկայի ամենավտանգավոր օձերից մեկն է։ Ըստ որոշ վարկածի՝ համարվում է աշխարհի ամենաագրեսիվ կենդանին։


== Նկարագրություն ==
Օձի երկարությունը 2,5-3 մետր է։ Օձերի մեծ մասը ունեն մոխրագույն կամ շագանակագույն գույներ։ Օձի մաշկը պատված է կետերով։
Սև մամբան կարող է սլանալ 15 կմ/ժ արագությամբ, սակայն հարթ և կարճ տարածությւունների վրա կարող է սլանալ 17-ից 20 կմ/ժ արագությամբ։ Շնորհիվ իր արագության, նա կարող է զոհին չսպասել որոգայթում, այլ հետապնդել և որսալ։ Սև մամբան շատ ագրեսիվ է և հաճախակի է հարձակվում։ Սև մամբան տարածված է Սոմալիում, Եթովպիայում։ Տեղեկություններ կան, որ սև մամբան ներթափանցել է Կոնգո։ Այս օձը հիմնականում բնակվում է ծառերի վրա։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Антон Забара։ «Чёрная мамба (Dendroaspis polylepis). Англ: Black mamba»։ Արխիվացված է օրիգինալից 2012-05-27-ին։ Վերցված է 2012-05-16 
«Чёрная мамба» (անգլերեն)։ Animal Diversity Web։ Արխիվացված օրիգինալից 2012-05-27-ին։ Վերցված է 2012-05-16